การพิชิตจ๊กก๊กโดยวุยก๊ก
การวางกลยุทธ์ของวุยก๊ก

| ลำดับเหตุการณ์การพิชิตจ๊กก๊กโดยวุยก๊ก> ช่วงเวลาโดยประมาณ | ลำดับเหตุการณ์การพิชิตจ๊กก๊กโดยวุยก๊ก> สถานที่ | ลำดับเหตุการณ์การพิชิตจ๊กก๊กโดยวุยก๊ก> เหตุการณ์ |
| --- | --- | --- |
| ฤดูหนาว ค.ศ. 262 | นครลั่วหยาง มณฑลเหอหนาน | สุมาเจียวประกาศแผนการพิชิตจ๊กก๊กแก่ราชสำนักวุยก๊ก สุมาเจียวมอบหมายให้จงโฮยรับผิดชอบราชการทหารในภูมิภาคกวนต๋ง วุยก๊กระดมกำลังทหารประมาณ 180,000 นายจากหลายมณฑลเพื่อเตรียมการบุกจ๊กก๊ก |
| ต้นปี ค.ศ. 263 | อำเภอโจวชฺวี มณฑลกานซู่ | เกึยงอุยส่งคำแจ้งเตือนไปถึงนครหลวงเซงโต๋ว่าวุยก๊กดูเหมือนกำลังเตรียมการจะบุกจ๊กก๊ก ฮุยโฮทูลแนะนำเล่าเสี้ยนให้ทรงเพิกเฉยต่อคำแจ้งเตือน |
| ฤดูใบไม้ร่วง ค.ศ. 263 | นครลั่วหยาง มณฑลเหอหนาน | ราชสำนักวุยก๊กออกพระราชโองการกำหนดแนวทางในการบุกแบบสามทิศทาง โดยจงโฮย เตงงาย และจูกัดสูต่างนำกำลังพลของตนเข้าโจมตีจ๊กก๊กจากปีกตะวันออก ปีกตะวันตก และปีกกลางตามลำดับ |
| 20 กันยายน – 19 ตุลาคม ค.ศ. 263 | นครลั่วหยาง มณฑลเหอหนาน | ทัพวุยก๊กยกออกจากลกเอี๋ยง |
| 20 กันยายน – 19 ตุลาคม ค.ศ. 263 | มณฑลฉ่านซี | จงโฮยสั่งประหารชีวิตเคาหงีจากความล้มเหลวในภารกิจกำกับดูแลการก่อสร้างถนนที่นำเข้าสู่จ๊กก๊ก |
| 20 กันยายน – 19 ตุลาคม ค.ศ. 263 | อำเภอเฉิงกู้และอำเภอเหมี่ยน มณฑลฉ่านซี | จงโฮยสั่งให้ลิจูและซุนไคเข้าโจมตีอำเภอก๊กเสียและฮั่นเสียตามลำดับ เวลานั้นอองหำและเจียวปินขุนพลจ๊กก๊กตั้งมั่นรักษาอำเภอก๊กเสียและฮั่นเสียตามลำดับ |
| 20 กันยายน – 19 ตุลาคม ค.ศ. 263 | อำเภอหนิงเฉียง มณฑลฉ่านซี | จงโฮยส่งเฮาเหลกเข้าโจมตีด่านเองเปงก๋วน เจียวสียอมจำนนต่อเฮาเหลกและช่วยเฮาเหลกในการพิชิตด่านเองเปงก๋วน ปอเฉียมถูกสังหารในที่รบระหว่างป้องกันด่าน |
| 20 ตุลาคม – 17 พฤศจิกายน ค.ศ. 263 | นครเทียนฉุ่ย, อำเภอหล่งซี และอำเภอยฺหวีจง มณฑลการซู่ และนครอานคาง มณฑลฉ่านซี | อองกิ๋น, คันห่อง, เอียวหัว และหลิว ชินนำกำลังพลจากเมืองของตนเข้าร่วมการบุกจ๊กก๊ก |
| 20 ตุลาคม – 17 พฤศจิกายน ค.ศ. 263 | นครหล่งหนานและอำเภอเหวิน มณฑลกานซู่ | เล่าเสี้ยนส่งเลียวฮัวและเตียวเอ๊กกับตังควดให้นำกำลังเสริมไปยังท่าจงและด่านเองเปงก๋วนตามลำดับ กำลังเสริมของจ๊กก๊กหยุดอยู่ที่อิมเป๋งเมื่อทั้งหมดทราบว่าทัพของจูกัดสูกำลังโจมตีเจี้ยนเวย์ |
| 20 ตุลาคม – 17 พฤศจิกายน ค.ศ. 263 | อำเภอโจวชฺวี มณฑลกานซู่ | เตงงายเอาชนะเกียงอุยที่ท่าจง |
| 20 ตุลาคม – 17 พฤศจิกายน ค.ศ. 263 | จุดตัดของแม่น้ำไป๋หลงกับแม่น้ำเจียหลิง | เกียงอุยพยายามล่าถอยไปยังไป๋ฉุ่ย แต่เอียวหัวสกัดไว้ที่เฉียงชฺวานโข่วและเอาชนะเกียงอุยได้ |
| 20 ตุลาคม – 17 พฤศจิกายน ค.ศ. 263 | อำเภอเหวิน มณฑลกานซู่ | เกียงอุยมุ่งหน้าไปยังหุบเขาข่งหานเพื่อเลี่ยงการปะทะกับจูกัดสูซึ่งกำลังปิดกั้นสะพานอู๋เจียใกล้กับอิมเป๋ง เมื่อจูกัดสูยกเลิกการปิดกั้น เกียงอุยก็ยกหันกลับมาทันที ข้ามสะพานและเคลื่อนไปยังเกียมโก๊ะ จูกัดสูพยายามจะมาหยุดเกียงอุยแต่ไม่ทันกาล |
| 20 ตุลาคม – 17 พฤศจิกายน ค.ศ. 263 | อำเภอเจี้ยนเก๋อ มณฑลเสฉวน | เกียงอุย, เลียวฮัว, เตียวเอ๊ก และตังควดล่าถอยมายังเกียมโก๊ะ จงโฮยโจมตีเกียมโก๊ะหลายครั้ง แต่ไม่สามารถฝ่าแนวป้องกันของจ๊กก๊กได้ |
| 20 ตุลาคม – 17 พฤศจิกายน ค.ศ. 263 | อำเภอเหวิน มณฑลกานซู่ และอำเภอเจี้ยนเก๋อ มณฑลเสฉวน | เตงงายเสนอความคิดที่จะใช้ทางลัดจากอิมเป๋งไปยังกิมก๊กเพื่อเลี่ยงแนวป้องกันของเกียมโก๊ะ และมุ่งตรงไปยังเซงโต๋ เตงงายขอให้จูกัดสูร่วมแผนกับตนแต่จูกัดสูปฏิเสธ จงโฮยใส่ร้ายจูกัดสูว่าขี้ขลาดและยึดอำนาจบัญชาการทหารของจูกัดสู |
| 18 พฤศจิกายน – 17 ธันวาคม ค.ศ. 263 | อำเภอเหวิน มณฑลกานซู่ | เตงงายนำกำลังทหารฝีมือดีผ่านทางลัดที่เลี่ยงเกียมโก๊ะและนำทางจากอิมเป๋งสู่เซงโต๋ |
| 18 พฤศจิกายน – 17 ธันวาคม ค.ศ. 263 | นครเจียงโหยว มณฑลเสฉวน | ม้าเชียวเจ้าเมืองอิวกั๋งของจ๊กก๊กยอมจำนนต่อเตงงาย |
| 18 พฤศจิกายน – 17 ธันวาคม ค.ศ. 263 | นครเหมียนจู๋ มณฑลเสฉวน | เตงงายเอาชนะจูกัดเจี๋ยมที่กิมก๊ก จูกัดเจี๋ยม, จูกัดสง, หฺวาง ฉง, หลี่ ฉิว และเตียวจุ๋นถูกสังหารในที่รบ |
| 18 พฤศจิกายน – 17 ธันวาคม ค.ศ. 263 | นครเหมียนหยาง มณฑลเสฉวน | เกียงอุยทิ้งเกียมโก๊ะและมุ่งไปยังเมืองปากุ๋น จงโฮยยกไปยังอำเภอโปยเสียและสั่งให้เฮาเหลก, เตนซก และบังโฮยไล่ตามตีเกียงอุย |
| 18 พฤศจิกายน – 17 ธันวาคม ค.ศ. 263 | นครเฉิงตูและนครกว่างฮั่น มณฑลเสฉวน | เล่าเสี้ยนทรงส่งเตียวเซีย, เจาจิ๋ว และเตงเลียงให้นำเอกสารยอมจำนนและตราพระราชลัญจกรไปส่งให้เตงงายที่อำเภอลกเสีย เล่าเสี้ยนยังทรงมีรับสั่งให้จาง จฺวิ้นและเจียวเอี๋ยนให้นำรับสั่งไปถึงคนที่เหลือในจ๊กก๊กให้ยอมจำนนต่อวุยก๊ก พระองค์ทรงส่งลิเฮาไปแจ้งเกียงอุยให้ยอมจำนนต่อจงโฮยที่อำเภอโปยเสีย |
| 18 พฤศจิกายน – 17 ธันวาคม ค.ศ. 263 | นครเฉิงตู มณฑลเสฉวน | เตงงายนำทัพเข้ายึดเซงโต๋ |
| 18 พฤศจิกายน – 17 ธันวาคม ค.ศ. 263 | นครเหมียนหยาง มณฑลเสฉวน | เกียงอุยยอมจำนนต่อจงโฮยที่อำเภอโปยเสีย |